《再登影湖楼放歌》
清代·弘历

湖楼才五间，玉泉全景纳。山色波光相斗佳，楼与平之俾浃洽。

本因蓄水计，乃成揽胜所。漾舟而来真济胜，左右逢源无不可。

是时飒爽报新秋，碧天朗澈纤云流。桃笙如玉寒光浮，绿冰纱牖开四周。

呈奇萃秀无定态，大圆镜象随方酬。我亦非临风谢公之觅句，我亦非怀土王子之增愁，徒观黄云䆉稏将丰收。

十才一遇宁不喜，又恐吾心乾惕或懈弛。